Source: https://www.skolaefektivne.sk/33/zakladna-skola-smernica-pre-zostavenie-uctovnej-zavierky-uniqueidmRRWSbk196FPkyDafLfWANxog3AZhTtimwawHy8pkCwWnuBpy3uJ7g/?serp=1&version_year=2018&uri_view_type=18
Timestamp: 2019-06-16 10:16:05+00:00

Document:
Interná smernica pre zostavenie účtovnej závierky v PO | Škola efektívne
Interná smernica pre zostavenie účtovnej závierky v PO
2.2.47 Interná smernica pre zostavenie účtovnej závierky v PO
Názov internej smernice: Smernica pre zostavenie účtovnej závierky
Táto smernica je vydaná ako samostatný doplnok smernice pre vedenie účtovníctva na vypracovanie ročnej účtovnej závierky, v zmysle postupov na uzatvorenie účtovných kníh §10 Opatrenia Ministerstva financií Slovenskej republiky z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky a v znení neskorších predpisov a Opatrenia Ministerstva financií Slovenskej republiky z 5. decembra 2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a vyššie územné celky v znení Opatrenia Ministerstva financií Slovenskej republiky č. MF/25189/2008-311 a opatrenia Ministerstva financií Slovenskej republiky č. MF/24241/2009-31.
v zmysle Opatrenia Ministerstva financií Slovenskej republiky z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov, Opatrenia Ministerstva financií Slovenskej republiky č. MF/24240/2009-31 a Opatrenia Ministerstva financií Slovenskej republiky z 23. decembra 2011 č. MF/24141/2011-31.
Smernica nadväzuje na zákonné vymedzenie účtovnej závierky v § 16, 17 a 18 zákona o účtovníctve. V § 16 sa ustanovuje, že účtovné jednotky, ktoré sú právnickými osobami, uzavierajú účtovné knihy vždy k poslednému dňu účtovného obdobia, ku dňu zániku, ku dňu zrušenia bez likvidácie, ku dňu predchádzajúcemu deň vstupu do likvidácie alebo deň účinnosti vyhlásenia konkurzu alebo vyrovnania, ku dňu skončenia likvidácie alebo konkurzu. Ak účtovná jednotka zostaví účtovnú závierku k poslednému dňu účtovného obdobia, hovoríme o riadnej účtovnej závierke a v ostatných uvedených prípadoch o mimoriadnej účtovnej závierke. Ak účtovná jednotka zostaví účtovnú závierku v priebehu účtovného obdobia podľa § 18 ods. 1, pri ktorej neuzatvorí účty hlavnej knihy, hovoríme o priebežnej účtovnej závierke. V § 17 je definovaná účtovná závierka ako štruktúrovaná prezentácia skutočností, ktoré sú predmetom účtovníctva.
- ročnej účtovnej závierky,
- spôsobu uzatvorenia účtov,
- zaúčtovania operácií na odhadných účtoch,
- zaúčtovanie inventarizačných rozdielov tak, aby sa mohli dodržať časové termíny pre ukončenie prác na inventarizácii majetku a záväzkov, termíny odvodu daní, termíny predloženia účtovnej závierky zakladateľovi a ministerstvu financií v súlade s Opatrením Ministerstva financií Slovenskej republiky z 5. decembra 2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a vyššie územné celky,
- zaúčtovania kurzových rozdielov,
- tvorby opravných položiek,
- zaúčtovanie nevyfakturovaných dodávok,
- precenenie majetku, v zmysle § 26 a 27 zákona o účtovníctve,
- zúčtovanie poskytnutých preddavkov,
Stanovenie vecného a časového harmonogramu vykonania, ktorý zahŕňa:
- overenie bilančnej kontinuity
- overenie vecnej správnosti vedenia účtovníctva
- overenie úplnosti účtovníctva
- postup uzatvorenia účtov
- zostavenie ročnej účtovnej uzávierky
Kontrola správnosti zaúčtovania začiatočných stavov (kontrola princípu bilančnej kontinuity)
Inventarizácia – kontrola vecnej správnosti účtovníctva
Z hľadiska zostavenia účtovnej závierky je uskutočnenie inventarizácie základným prvkom všetkých uzávierkových činností. Vzhľadom na to, že zákon o účtovníctve je len rámcový, je potrebné vypracovať vnútorný predpis (internú smernicu) na vykonanie inventarizácie v konkrétnej účtovnej jednotke. Tento vnútropodnikový predpis musí obsahovať minimálne časový harmonogram inventarizácie (termíny), vymenovanú inventarizačnú komisiu (čiže osoby zodpovedné za inventarizáciu) a spôsob koncoročného účtovania (účtovanie inventarizačných rozdielov, zabezpečenie zásady opatrnosti a pod.).Toto ustanovenie je platné iba v čase, ak nie je v účinnosti interná smernica o vykonávaní inventarizácie. Smernica pre výkon inventarizácie je fakultatívnym ustanovením (nepovinným), keďže zákon o účtovníctve presne definuje formálne náležitosti, termíny a samotný proces inventarizácie.
- inventúra – zistenie skutočného stavu
- porovnanie účtovného stavu so skutočným
- názov účtovnej jednotky; právnické osoby uvedú sídlo,
- deň začatia inventúry, deň, ku ktorému bola inventúra vykonaná, a deň skončenia inventúry,
- stav majetku s uvedením jednotiek množstva a ceny podľa § 25 zákona o účtovníctve,
- miesto uloženia majetku,
- meno, priezvisko a podpisový záznam hmotne zodpovednej osoby za príslušný druh majetku,
- zoznam záväzkov a ich ocenenie podľa § 25 zákona o účtovníctve,
- zoznam skutočného stavu rozdielu majetku a záväzkov,
- odporúčania na posúdenie reálnosti ocenenia majetku a záväzkov k dátumu, ku ktorému sa účtovná závierka zostavuje, zistené pri vykonávaní inventúry na účely úpravy ocenenia majetku a záväzkov, ak sú takéto skutočnosti známe osobám, ktoré vykonali inventúru,
- meno, priezvisko a podpisový záznam osôb zodpovedných za zistenie skutočného stavu majetku, záväzkov a rozdielu majetku a záväzkov,
- výsledky vyplývajúce z porovnania skutočného stavu majetku, záväzkov a rozdielu majetku a záväzkov s účtovným stavom,
Tento účtovný záznam, ktorý je vyhotovený v zmysle § 30 ods. 3 zákona o účtovníctve predstavuje súpis všetkého inventarizovaného majetku a jeho porovnanie s účtovným stavom, vrátane vyhlásenia o majetku, ktorého ocenenie sa podstatne líši od ocenenia uvedeného v účtovníctve a čo je podstatné, že záznam musí podpísať osoba zodpovedná za vykonanie inventarizácie. K 31. decembru musí byť zabezpečená zhoda účtovného stavu so skutočnosťou. Tento súlad sa dosiahne zaúčtovaním inventarizačných rozdielov v zmysle zákona o účtovníctve ( § 8 ods. 3 ).
Schodok (v prípade pokladničnej hotovosti v pokladnici organizácie) v zmysle ustanovenia § 30 ods. 5 písm. a) zákona o účtovníctve.
Zaúčtovanie účtovných prípadov na účtoch, ktoré nesmú mať konečný zostatok
Časové rozlíšenie nákladov a výnosov, príjmov a výdavkov (dodržanie aktuálneho princípu)
Náhrady vynaložených výdavkov príspevkovou organizáciou v bežnom období sa účtujú ako zníženie výdavkov bežného obdobia. Náhrady vynaložených výdavkov príspevkovou organizáciou v minulých účtovných obdobiach sa účtujú do mimoriadnych príjmov bežného roka.
Kontrola účtu 431 – Výsledok hospodárenia
V sústave podvojného účtovníctva účet 431 – Výsledok hospodárenia nesmie mať k obdobiu, kedy uzatvárame účtovné knihy, zostatok. Účet slúži na zachytenie výsledku hospodárenia z prechádzajúceho obdobia podnikateľskej činnosti do rozhodnutia o rozdelení zisku. Na účte 431 sa účtuje po vystavení interného účtovného dokladu. Interný účtovný doklad však možno vystaviť len na základe rozhodnutia príslušného orgánu organizácie.
V prípade, že sa na základe rozhodnutia príslušného kompetentného orgánu nerozdelil celý zisk (prípadne jeho časť), zaúčtuje sa tento nerozdelený zisk alebo strata na účty nerozdelený zisk alebo strata minulých rokov (účtovací predpis 431/428 - zisk, 428/431 - strata).
Prepočet majetku a záväzkov v cudzej mene na EURO
Stanovenie a zaúčtovanie reálnej hodnoty majetku a záväzkov
s vplyvom na vlastné zdroje na účet 414 – Oceňovacie rozdiely z precenenia majetku a zväzkov, ak ide o precenenie podielových cenných papierov (majetkových účastí) a vkladov do spoločností podľa § 27 ods. 8 zákona 431/2002 Z. z. v platnom znení, na základe metódy ocenenia podielom na vlastnom imaní.
Ide o účtovanie takých účtovných prípadov, ktorými sa zabezpečí…

References: §10
 § 16
 § 16
 § 18
 § 17
 § 26
 § 25
 § 25
 § 30
 § 8
 § 30
 § 27